 NA SAMMY WAWERU SERIKALI inalenga kuanza kusajili vijana wanaoendeleza kilimo kupata mbolea ya bei nafuu.  Naibu Rais Rigathi Gachagua alisema Jumatatu, Oktoba 2, 2023 kuwa hatua hiyo inaenda sambamba na mikakati ya serikali ya Kenya Kwanza kuboresha sekta ya kilimo nchini. Alisema awamu ya kwanza ya mpango wa usajili wa wakulima kupata fatalaiza ya bei nafuu, wazee walio kati ya miaka 50 hadi 68 ndio walinufaika. “Hivi karibuni tutaanza kuandikisha vijana wanaofanya kilimo ili wapate mbolea ya bei nafuu,” Bw Gachagua alisema kupitia mahojiano ya moja kwa moja na runinga ya Citizen. Alihojiwa akiwa katika afisi rasmi ya Naibu wa Rais, mtaani Karen, Nairobi. Aidha, alisema kushirikisha vijana kwenye mpango wa ruzuku ya mbolea ni mojawapo ya mikakati kuhakikisha nchi inapata chakula cha kutosha ili kukabiliana na kero ya njaa. Aprili 2023, Rais William Ruto alizindua mpango huo ambapo gunia la kilo 50 lilikuwa linauzwa Sh3, 500 chini kutoka Sh7, 000. Miezi minne baadaye, Agosti, Dkt Ruto alishusha zaidi bei hiyo hadi Sh2, 500 akisema lengo lake ni kuboresha uzalishaji wa chakula. Zaidi ya wakulima milioni 6, Bw Gachagua alidokeza mnamo Jumatatu kwamba ndio wamepokea fatalaiza ya bei nafuu.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  